નવી દિલ્હી: દિલ્હીમાં ફરી એક વાર ઝેરીલું સ્મોગ પાછું આવ્યું છે. સોમવારની સાંજે સ્મોગને કારણે વિઝિબિલિટી ઘટીને પ૦૦ મીટર સુધી પહોંચી ગઇ હતી. આજેે સવારે હાલત વધુ ખરાબ રહી. દિલ્હી-એનસીઆર જાણે સ્મોગની ચાદરમાં લપેટાઇ ગયું છે. કેટલાક વિસ્તારોમાં એર કવોલિટી અત્યંત ખરાબ હતી અને તેમાં ચાર-પાંચ દિવસ સુધી કોઇ રાહતના અણસાર નથી. સ્મોગના કારણે આજે સવારે રસ્તાઓ પર ઓછો ટ્રાફિક દેખાયો. ૧ર ટ્રેનો સ્મોગના કારણે મોડી ચાલી રહી છે.